text: [{"text_idx": "#000002", "text": "F\u00f8royski landsli\u00f0sleikarin, Teis Horn Rasmussen, skal komandi tvey kappingara\u0301rini sp\u00e6la vi\u00f0 Follo HK, sum i\u0301 l\u00f8tuni er vi\u00f0 t\u00e6tta stri\u0301\u00f0num um uppflyting til fremstu norsku deildina (si\u0301 stigatalvu ni\u00f0ast)."}, {"text_idx": "#000003", "text": "Neistama\u00f0urin hevur seinastu a\u0301rini umbo\u00f0a\u00f0 HEI Sk\u00e6ring og TM T\u00f8nder i\u0301 Danmark. I\u0301 F\u00f8royum kendu vit Teis sum bakksp\u00e6lara, men hann hevur fingi\u00f0 altjo\u0301\u00f0a gj\u00f8gnumbrot eftir at hann gj\u00f8rdist strikuleikari burturav."}, {"text_idx": "#000004", "text": "Ta\u00f0 avger\u00f0ina kunnu F\u00f8roya fo\u0301lk takka fyri, ti\u0301 hetta seinasta a\u0301ri\u00f0, hevur Teis skora\u00f0 avgerandi ma\u0301li\u00f0 i\u0301 o\u0301tru\u0301liga sigrinum a\u0301 Kekkia, umframt at hann aftur avgj\u00f8rdi dystin i\u0301mo\u0301ti Italia nu\u0301 i\u0301 januar. Fyrst vi\u00f0 einum vunnum bo\u0301lti og si\u0301\u00f0ani avgerandi ma\u0301linum."}, {"text_idx": "#000005", "text": "I\u0301trottarstjo\u0301rin hja\u0301 Follo HK sigur vi\u00f0 heimasi\u0301\u00f0u felagsins i\u0301 dag solei\u00f0is:"}, {"text_idx": "#000006", "text": "\"Teis er ein spennandi strikusp\u00e6lari. Hann hevur go\u0301\u00f0ar royndir u\u0301r Danmark og fra\u0301 landsli\u00f0num. Hann er ein r\u00f8rligur strikuleikar, sum harafturat da\u0301mar at bru\u0301ka kropsstyrki si\u0301na. Ein lei\u00f0ari! Vit gle\u00f0a okkum at fa\u0301a Teis a\u0301 li\u00f0i\u00f0\"."}, {"text_idx": "#000007", "text": "Hoyr samr\u00f8\u00f0u ni\u00f0anfyri, sum Trok.fo og FM1.fo gj\u00f8rdu vi\u00f0 Teis og a\u00f0rar landsli\u00f0sleikarar eftir landsli\u00f0sdystirnar i\u0301 januar:"}, {"text_idx": "#000009", "text": "I\u0301 l\u00f8tuni liggur Follo i\u0301 t\u00f8ttum uppflytingarstri\u0301\u00f0i\u00f0i\u00f0 i\u0301 norsku 1. deild, og hevur enn allar m\u00f8guleikar at flyta upp i\u0301 Rema 1000-liguna. (Stigatalva dagf\u00f8rd 18.02.2022)"}]